
TILLER Fotball er en klubb for alle med en visjon om Artig fotball for alle på TILLER. Alle barn skal gis like muligheter til å kunne delta i fotballen. Vi lykkes med vår visjon med å være BEST SAMMEN. Det skal vi klare ved hjelp av TILLER Fotballs 4 verdier, som vi styrer etter:
· BEVISST
· vi skal jobbe målrettet iht denne sportsplan
· vi skal utvikle spillere, dommere, trener og ledere
· vi skal vise og være forbilder for Fair Play
· ENGASJERT
· vi skal ha det artigst mulig for flest mulig
· vi skal ha engasjement i alle ledd: 
· utøvere engasjert i det som skjer på feltet
· trenere engasjert i lag og klubb, ser enkeltspillere
· foreldre engasjert i klubben
· engasjement på tribunen/sidelinjen
· STOLT
· vi skal feire både store og små seire
· vi skal rose mestring, utvikling og gode holdninger
· vi skal skape vårt omdømme gjennom å være åpen om det vi gjør og gjør det vi sier.
· TRYGG
· vi skal skape trygghet gjennom mestring
· vi skal skape tilhørighet gjennom inkludering
· vi skal motvirke mobbing/respektere andre
· vi skal kommunisere godt i og mellom lag/klubb/nærmiljø (tydelig).

Sportsplan bygger på NFFs retningslinjer og TILLERs mål, visjon og verdier. Det er ikke tilfeldigheter som skal styre hverdagen, det legges til rette for at trenerne får gjort en god jobb med spillerne. Samtidig skal “Klubben som sjef” se til at alle trenerne får de samme forutsetningene for å gjøre jobben til det beste for de unge. Dette krevet at hver enkelt trener har respekt for klubbens overordnede verdier, organisasjon og virkemidler.

Har trenere tunnelsyn for sitt lag, blir treneren heller ingen lagspiller for klubben. Har treneren derimot hovmesterblikket, vil han/hun være en bærebjelke for at TILLER Fotball blir den viktigste premissleverandøren for godt oppvekstmiljø i nærområdet, der vi som klubb er BEST SAMMEN.

Alle i TILLER Fotball skal etterleve sportsplan, ingen kan eller skal sette seg over sportsplan. Formålet med sportsplanen til TILLER Fotball er å skape et levende verktøy for alle i TILLER IL Fotball. Sportsplan evalueres årlig.

Mer om våre verdier finner dere i vår klubbhåndbok: https://www.tillerfotball.no/p/40378/klubbhandbok  


Fotballens koronavettregler

Hensikten med disse retningslinjene er å hindre smitte. Dette må kommuniseres tydelig til foreldre/utøvere. Trenere har myndighet til å sende utøver fra trening om reglene ikke overholdes. Anbefalingene gjelder for all aktivitet på en fotballbane - både egeninitiert og klubborganisert.

Tiller Fotball ønsker å presisere at aktiviteten er frivillig mao respekter at enkelte spillere ikke ønsker å starte opp.

Våre baner TOBB og KVT, vil fra 01. Juni 2020, åpnes ytterligere opp for trening ihht de anbefalinger og regler NFF har utarbeidet. Tiller Fotball har gjennom dette dokumentet noen presiseringer som er tilpasset våre anlegg og praksis.

Klubbens ansvar:
Klubben er ansvarlig for at aktiviteter gjennomføres på en smittevernfaglig måte. 
Det er viktig at klubben har noen elementer på plass for å tilrettelegge trygg og god organisert aktivitet. 
1. Klubben skal holde seg oppdatert på relevante anbefalinger fra offentlige helsemyndigheter og fotballens koronavettregler, og tilrettelegge aktiviteten i samsvar med dette. 
2. Det skal ikke utøves fotballaktivitet med mindre man er trygg på at aktiviteten kan utøves i samsvar med fotballens koronavettregler. 
3. Styret skal ha et vedtak på at aktiviteten starter opp, og bør kontinuerlig evaluere organisering og gjennomføring

Tiller Fotball ber om at alle opprettholder avstand utenom selve treningene. Dette betyr i praksis at dere tenker gjennom hvor dere møter opp før trening og hvor dere møtes etter endt trening. På TOBB vil ikke klubbhuset være åpent og hovedinngang vil være et belastende punkt med mange mennesker tidvis. 

Om mulig benytt hovedinngang TOBB for oppstart av trening og utgangene på begge hjørnene etter endt trening, for å unngå for mange personer på samme plass.

Alle syklende til TOBB skal parkere disse utenfor inngjerding altså ikke innenfor hovedingangen!



Koronavettregler:

1. Føler du deg syk, bli hjemme

2. Maks 20 spillere per gruppe
· Trenerne skal ha kontroll på hvem som er i de ulike gruppene på hver trening. Gruppene bør etterstrebes til å holdes lik.

3. Det bør være en leder til stede per gruppe som påser at aktiviteten er i henhold til fotballens koronavettregler.
· Pr gruppe skal det være 1 trener, voksenperson e.l.

4. Ballen, kjegler og annet utstyr skal rengjøres jevnlig
· Utøverne har med egen ball som skal være vasket med såpe før aktivitet, og vaskes igjen etter aktivitet med såpe.
· De som ikke har ball kan ha en låneavtale med sin trener for denne perioden
· Vester kan brukes, husk vask av disse jevnlig

5. Bruk av garderober er ikke tillatt, men toaletter kan benyttes
· Fotballhuset på TOBB vil være stengt, også HCWC utenfor

6. Husk gode rutiner for håndhygiene
· Alle spillere og trenere oppfordres til å vaske hender med såpe før de kommer på trening og med en gang de kommer hjem. 

7. Barn og unge under 20 år kan kjempe om ballen, så lenge det er innad i faste grupper
· Gruppene inndeles på forhånd og må tilstrebes fast

8. Alltid minst en meters avstand så lenge vi ikke spiller fotball
· Fotballhuset på TOBB vil være stengt, også HCWC utenfor

9. Unngå unødvendig nærkontakt i form av high fives, jubling i klynge osv.
· Alle spillere og trenere har med antibac som de bruker før/etter trening
· INGEN SPYTTING PÅ BANEN






BRUDD PÅ DISSE RETNINGSLINJENE VIL FØRE TIL AT LAGET BLIR FRATATT TRENNGSTID OG BANENE EVNT STENGES!

TF vil følge opp retningslinjene med jevnlig kontroll av banen under perioden.

TF viser for øvrig til Veileder utarbeidet av NFF Trøndelag:

